CELEX: 22006D0109
Language: sk
Date: 2006-09-22 00:00:00
Title: Rozhodnutie Spoločného výboru EHP č. 109/2006 z  22. septembra 2006 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

30.11.2006   
            
            
               SK
            
            
               Úradný vestník Európskej únie
            
            
               L 333/26
            
         
      ROZHODNUTIE SPOLOČNÉHO VÝBORU EHP
   
   č. 109/2006
   z 22. septembra 2006,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 77/2006 zo 7. júla 2006 (1).
            
         
               (2)
            
            
               Smernica Komisie 2006/20/ES zo 17. februára 2006, ktorou sa na účely prispôsobenia sa technickému pokroku mení a dopĺňa smernica Rady 70/221/EHS týkajúca sa palivových nádrží a ochrany motorových vozidiel a ich prípojných vozidiel proti podbehnutiu zozadu (2), sa má začleniť do dohody.
            
         
               (3)
            
            
               Smernica Komisie 2006/28/ES zo 6. marca 2006, ktorou sa mení a dopĺňa na účely prispôsobenia sa technickému pokroku smernica Rady 72/245/EHS z 20. júna 1972 týkajúca sa rádiového odrušenia (elektromagnetickej kompatibility) vozidiel a smernica 70/156/EHS o aproximácii právnych predpisov členských štátov o typovom schvaľovaní motorových vozidiel a ich prípojných vozidiel (3), sa má začleniť do dohody.
            
         
               (4)
            
            
               Smernica Komisie 2006/27/ES z 3. marca 2006, ktorou sa na účely prispôsobenia technickému pokroku menia a dopĺňajú smernice Rady 93/14/EHS o brzdení dvoj- alebo trojkolesových vozidiel a 93/34/EHS o povinných označeniach pre dvoj- alebo trojkolesové motorové vozidlá, smernice Európskeho parlamentu a Rady 95/1/ES o maximálnej konštrukčnej rýchlosti, maximálnom krútiacom momente a maximálnom čistom výkone motora dvoj- alebo trojkolesových motorových vozidiel a 97/24/ES o niektorých komponentoch a charakteristikách dvoj- alebo trojkolesových motorových vozidiel (4), sa má začleniť do dohody,
            
         ROZHODOL TAKTO:
   Článok 1
   Kapitola I prílohy II k dohode sa mení a dopĺňa takto:
   
               1.
            
            
               V bode 1 (smernica Rady 70/156/EHS) a bode 11 (smernica Rady 72/245/EHS) sa dopĺňa táto zarážka:
               
                           „—
                        
                        
                           
                              32006 L 0028: smernica Komisie 2006/28/ES zo 6. marca 2006 (Ú. v. EÚ L 65, 7. 3. 2006, s. 27).“
                        
                     
         
               2.
            
            
               V bode 4 (smernica Rady 70/221/EHS) sa dopĺňa táto zarážka:
               
                           „—
                        
                        
                           
                              32006 L 0020: smernica Komisie 2006/20/ES zo 17. februára 2006 (Ú. v. EÚ L 48, 18. 2. 2006, s. 16).“
                        
                     
         
               3.
            
            
               V bode 45n (smernica Rady 93/34/EHS), bode 45s (smernica Európskeho parlamentu a Rady 95/1/ES) a v bode 45x (smernica Európskeho parlamentu a Rady 97/24/ES) sa dopĺňa táto zarážka:
               
                           „—
                        
                        
                           
                              32006 L 0027: smernica Komisie 2006/27/ES z 3. marca 2006 (Ú. v. EÚ L 66, 8. 3. 2006, s. 7).“
                        
                     
         
               4.
            
            
               V bode 45h (smernica Rady 93/14/EHS) sa dopĺňa toto:
               „, zmenená a doplnená:
               
                           —
                        
                        
                           
                              32006 L 0027: smernica Komisie 2006/27/ES z 3. marca 2006 (Ú. v. EÚ L 66, 8. 3. 2006, s. 7).“
                        
                     
         Článok 2
   Znenie smerníc 2006/20/ES, 2006/28/ES a 2006/27/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 23. septembra 2006 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 22. septembra 2006.
      
         
            Za Spoločný výbor EHP
         
         
            predseda
         
         Oda Helen SLETNES
         
      
   
   
      (1)  Ú. v. EÚ L 289, 19.10.2006, s. 4.
   
      (2)  Ú. v. EÚ L 48, 18.2.2006, s. 16.
   
      (3)  Ú. v. EÚ L 65, 7.3.2006, s. 27.
   
      (4)  Ú. v. EÚ L 66, 8.3.2006, s. 7.
   
      (5)  Nie sú uvedené žiadne ústavné požiadavky.